Haukerød Skolekorps

Haukerød Skolekorps er et skolekorps i Sandefjord i Vestfold. Korpset består av et aspirantkorps, et juniorkorps og et hovedkorps med totalt rundt 60 musikanter (2016). Haukerød Skolekorps har en marsjprofil; noe som gjør at det også er fokus på å være gode i marsjering med marsjdrill og formasjon i tillegg til det musikalske grunnlaget.

Musikantene kommer for det meste fra bydelene Haukerød, Krokoemoa og Fevang.

Korpsets verdier er holdning, samhold og kvalitet. Medlem av Norges Musikkorps Forbund.

 Historie 
Haukerød skole hadde på slutten av 1950-tallet et aktivt foreldrelag som tok initiativet til å danne et orkester med strykere og blokkfløyter. Teatergruppen ved skolen manglet musikk. I løpet av året 1959 ble det skaffet 70 blokkfløyter, 7 fioliner og 3 celloer. Orkester ble populært og det ble behov for å øke musikkaktiviteten. Våren 1962 ble musikklærer Leif Lønne engasjert som instruktør for orkesteret. September samme år ble det kjøpt inn 14 messinginstrumenter, og dermed var Haukerød Skolekorps etablert. 13. desember 1962 ble korpsets første styre formelt satt.

Korpset ble driftet av skolen, men i 1970 dannet de sin egen foreldreforening. «Haukerød skolekorps foreldrelag». I 1979 ble det ny organisering og man fikk den modellen som er i dag med ulike komiteer. Korpset rekrutterte fra Krokemoa og Fevang skole også.

Tidligere kunne man dele korpsets historie etter dirigentene. Leif Lønne var den første. Han gjorde en stor innsats med å etablere korpset og skape et godt korpsmiljø i de fem årene han var med. Deretter overtok Åge Kristiansen. Hans periode varte i hele 18 år. Kristiansen la grunnlaget for den disiplinen Haukerød Skolekorps er kjent for. I løpet av hans tid vokste korpset til over 100 medlemmer, og korpset vokste økonomisk og musikalsk. Med så stor utvikling ble det behov for å danne et juniorkorps.

I 1985 overtok Scott Rogers og man fikk et profesjonalisert korps med ytterligere musikalsk utvikling. På denne tiden fantes det en stor supportergruppe som i hovedsak bestod av foreldre. Rogers gjorde også et viktig arbeid for opplæring av de yngste og er en dyktig pedagog som har betydd mye for korpset og hvert enkelt medlem som var med under hans ledelse.

I 1997 overtok Jens Petter Mikkelsen. Han førte korpset videre frem til Knut Erik Rusten tok over i 2004. Det var under Knut Erik Rusten at Haukerød Skolekorps fikk sin første norgesmestertittel i marsjering.

Rusten var dirigent i to år, før Ann-Christin Thorud overtok som dirigent for hovedkorpset. Hun tok korpset til ytterligere NM-titler og sluttet som dirigent i 2012.

Etter dette var Knut Øverland og Jon Klavenes innom som dirigenter i korte perioder.

Martin Aasheim Olsen var dirigent for alle tre korpsavdelinger fra 2013 til 2015.

Fra 2016 til 2018 var Morten Hagevik dirigent for hovedkorpset.

Christopher Westgård Røedvang tok over som dirigent for hovedkorpset fra høsten 2018 og var dirigent frem til 2021, mens Ketil Klavenes var dirigent for juniorkorpset og aspiranter siden 2016-2020.

Deretter tok Helene Lillehammer Larsen over aspirantopplæringen, mens Bence Fazekas ble dirigent for både juniorkorpset og hovedkorpset i august 2021.

Juniorkorpset ble opprettet i 1972. Haukerød Skolekorps hadde utviklet seg og det ble behov for å starte et eget korps for de yngste. Først måtte barna gå ett år på notekurs og ett år som aspirant før de ble med i juniorkorpset. Etter ett år i juniorkorpset gikk de over i hovedkorpset. Dette ble forandret på 80-tallet. Notekurset varte da i et halvt år og like lenge varte aspiranttiden, men musikantene ble to år i juniorkorpset. De siste årene har aspirantene fått instrumenter bare kort tid etter innskriving.

 Dirigenter for hovedkorpset 
 Leif Lønne
 Åge Kristiansen
 Scott Rogers
 Jens Peter Mikkelsen
 Knut Erik Rusten
 Knut Øverland
 Ann-Christin Thorud
 Martin Aasheim Olsen
 Morten Hagevik
Christopher Westgård Røedvang
Bence Fazekas

 Dirigenter for juniorkorpset 
 Thor Steinar Mathiassen
 Svein Johansen
 Arne Gregersen
 Knut Nadim
 Guri Kjelstrup
 Trine Liebeck
 Inger Klavenes
 Inger Elisabeth Dalby
 Scott Rogers
 Ann-Christin Thorud
 Brian Ringdal
 Are Lauritzen
 Christopher Røedvang
 Martin Aasheim Olsen
 Ketil Klavenes
 Bence Fazekas
 Helene Lillehammer Larsen

 Eksterne lenker 
 Haukerød Skoplekorps' offisielle nettsted

 Kilder 
 Haukerød Skolekorps´ historie - Haukerød Skolekorps 50 år, jubileumsprogram (2012)

Kategori:Norske skolekorps